**Amstel Gold Race** on Limburgin maakunnassa Alankomaiden eteläosissa järjestettävä pyöräilykilpailu. Kilpailu järjestetään huhtikuun kolmantena sunnuntaina ja se kuuluu UCI World Touriin.

Kilpailun nimi ei viittaa samannimiseen Amstel-jokeen, vaan Amstel-nimiseen panimoon.

Historia
--------

Kilpailu järjestettiin ensimmäisen kerran 30. huhtikuuta 1966. Järjestäjinä toimivat Inter Sport -yrityksen omistajat Tom Vissers ja Herman Krott.

Vissers oli rotterdamilainen jääkiekkoilija, jonka läpimurto pyöräilyssä tapahtui vuonna 1963, kun ystävä pyysi häntä pienehkön Alankomaiden ympäriajossa kilpailevan tallin manageriksi. Kilpailun järjestäjät poistivat Vissersin kilpailusta sen jälkeen kun hän oli tehnyt u-käännöksen ja lähtenyt ajamaan takaisin kohti kilpailijoita kuultuaan, että yksi tallin ajajista oli kokenut rengasrikon. Kolme vuotta myöhemmin vuonna 1966 hänestä tuli Willem II -ammattilaistallin manageri. 

Krottin kokemus pyöräilystä oli lähes yhtä heikko kuin Vissersin. Hän omisti autonosamyymälän nimeltä HeKro. Krott toimi kuitenkin myös ihailemansa alankomaalaisen pyöräilijän Peter Postin henkilökohtaisena avustajana. Tämän lisäksi hän työskenteli Amstel-panimon myyntiedustajana. 

Krott ja Vissers järjestivät yhdessä pienehköjä pyöräilykilpailuja eri puolilla Alankomaita. Krott hyödynsi kontaktejaan ja perusti Amstel-nimisen ammattilaistallin. Lisäksi hän keräsi sponsorisopimuksia pystyäkseen järjestämään merkittävän kansainvälisen pyöräilykilpailun. Ensimmäinen Amstel Gold Race ilmoitettiin järjestettävän Alankomaiden itsenäisyyspäivänä 30. huhtikuuta, 1966. Reitti oli suunniteltu 280 kilometrin mittaiseksi. Kilpailun voittorahat olivat 10 000 guldenia, mikä vastaa noin 5 000 euroa. Viidennes tästä summasta oli määrä antaa voittajalle. 

Asiat lähtivät kuitenkin heti alusta väärille raiteille. Krott ja Vissers eivät olleet ottaneet reittiä suunnitellessaan huomioon Alankomaita halkovien jokien määrää ja näiden aiheuttaman mutkittelun ja kiertelyn tarvetta. Niinpä reitin todellinen pituus tulisi olemaan huomattavasti pitempi kuin ilmoitettu 280 km. Reittiä muutettiin niin, että lähdön oli alkuperäisen lähtöpaikan, Amsterdamin, sijasta määrä tapahtua ensin Utrechtista, mutta lopulta päätettiin siirtää lähtö Rotterdamiin. Maali siirrettiin Maastrichtista Meerssenin pikkukylään. Vajaa kolme viikkoa ennen kilpailun starttia järjestäjät huomasivat, että he eivät olleet hankkineet lupaa Moerdijk-sillan ylittämiseen. Silta oli ainoa reitti Rotterdamista etelään. Tämän seurauksena reittiä muutettiin jälleen ja lähtö siirrettiin etelämmäksi Bredaan.

Ongelmat eivät päättyneet tähän. Alankomaiden poliisi ei pitänyt jatkuvista muutoksista, mutta se ei ollut kilpailujärjestäjien suurin huolenaihe. Militaristiset hipit, Provot, olivat julistaneet maahan anarkian. Toisaalta alankomaalaiset protestoivat kuninkaan tyttären, Beatrixin avioliittoa vastaan. Poliisi pelkäsi, että lähellä kuninkaallisen perheen merkkipäivää tapahtuva kilpailu aiheuttaisi yllätyksiä ja jopa mahdollisia hyökkäyksiä.

26. huhtikuuta Vissers ja Krott päättivät peruuttaa kilpailun, ja juuri kun tiedon ilmoittamiseksi järjestetty lehdistötilaisuus oli meneillään, paikalle saapui Alankomaiden tieministeri, joka kertoi että kilpailu voitaisiin sittenkin järjestää sillä ehdolla, että sitä ei enää ikinä järjestettäisi maan itsenäisyyspäivänä, *Koninginnedagina*. 

Itse kilpailu sujui ongelmitta ja tieministerin asettamat ehdot menettivät merkityksensä. 

Inter Sport lopetti toimintansa vuonna 1970 ja Herman Krott järjesti kilpailun yksin vuoteen 1995 saakka. Tällöin kilpailun järjestäjäksi tuli entinen kilpapyöräilijä Leo van Vliet.

Naisten kilpailu on järjestetty vuosina 2001–2003 ja uudelleen vuodesta 2017 lähtien. Se on kuulunut maailmancupiin 2003 ja World Touriin vuodesta 2017. Kilpailumatka on vajaat puolet miesten kilpailun pituudesta, noin 120 kilometriä.

Kilpailua ei järjestetty vuonna 2020 koronaviruspandemian vuoksi. Kyseessä oli ensimmäinen välivuosi kilpailun historiassa.

Reitti
------

Amstel Gold Racen reitti on muuttunut useasti vuosien saatossa. Vuonna 2005 kilpailu järjestettiin kokonaan Limburgin maakunnan rajojen sisällä, mutta kilpailun reitti on poikennut myös Belgiaan. Vuodesta 2003 kilpailun maali on ollut Valkenburg aan de Geul -kaupungin Cauberg-nimisen mäen päällä. Aiemmin maali oli Maastrichtissa.

Kilpailu on suurin Alankomaissa järjestettävä ammattilaispyöräilykilpailu, mutta siitä huolimatta kilpailua kritisoidaan sen reitin vaarallisista kohdista. Alankomaat on tiheään asuttu maa ja reitti kulkee monien lähiöiden ja kylien läpi. Alankomaissa taloissa ei yleensä ole autotalleja ja autot pysäköidään teiden varsille. Reitillä on myös monia tiukkoja mutkia ja kapeita kohtia sekä liikenneympyröitä, jotka tekevät reitistä vaativan.

| Vuosi | Lähtö | Maali |
| --- | --- | --- |
| **1966** | Breda | Meerssen |
| **1967** | Helmond | Meerssen |
| **1968** | Helmond | Elsloo |
| **1969-1970** | Helmond | Meerssen |
| **1971-1990** | Heerlen | Meerssen |
| **1991-1997** | Heerlen | Maastricht |
| **1998-2002** | Maastricht | Maastricht |
| **2003–** | Maastricht | Valkenburg |

Miesten voittajat
-----------------

|  |  |  |
| --- | --- | --- |
| * 1966 – Ranska Jean Stablinski
* 1967 – Alankomaat Arie den Hartog
* 1968 – Alankomaat Harrie Stevens
* 1969 – Belgia Guido Reybrouck
* 1970 – Belgia Georges Pintens
* 1971 – Belgia Frans Verbeeck
* 1972 – Belgia Walter Planckaert
* 1973 – Belgia Eddy Merckx
* 1974 – Alankomaat Gerrie Knetemann
* 1975 – Belgia Eddy Merckx
* 1976 – Belgia Freddy Maertens
* 1977 – Alankomaat Jan Raas
* 1978 – Alankomaat Jan Raas
* 1979 – Alankomaat Jan Raas
* 1980 – Alankomaat Jan Raas
* 1981 – Ranska Bernard Hinault
* 1982 – Alankomaat Jan Raas
* 1983 – Australia Phil Anderson
* 1984 – Alankomaat Jacques Hanegraaf
* 1985 – Alankomaat Gerrie Knetemann
 | * 1986 – Alankomaat Steven Rooks
* 1987 – Alankomaat Joop Zoetemelk
* 1988 – Alankomaat Jelle Nijdam
* 1989 – Belgia Eric Van Lancker
* 1990 – Alankomaat Adri van der Poel
* 1991 – Alankomaat Frans Maassen
* 1992 – Saksa Olaf Ludwig
* 1993 – Sveitsi Rolf Järmann
* 1994 – Belgia Johan Museeuw
* 1995 – Sveitsi Mauro Gianetti
* 1996 – Italia Stefano Zanini
* 1997 – Tanska Bjarne Riis
* 1998 – Sveitsi Rolf Järmann
* 1999 – Alankomaat Michael Boogerd
* 2000 – Saksa Erik Zabel
* 2001 – Alankomaat Erik Dekker
* 2002 – Italia Michele Bartoli
* 2003 – Kazakstan Aleksandr Vinokurov
* 2004 – Italia Davide Rebellin
* 2005 – Italia Danilo Di Luca
 | * 2006 – Luxemburg Frank Schleck
* 2007 – Saksa Stefan Schumacher
* 2008 – Italia Damiano Cunego
* 2009 – Venäjä Sergei Ivanov
* 2010 – Belgia Philippe Gilbert
* 2011 – Belgia Philippe Gilbert
* 2012 – Italia Enrico Gasparotto
* 2013 – Tšekki Roman Kreuziger
* 2014 – Belgia Philippe Gilbert
* 2015 – Puola Michał Kwiatkowski
* 2016 – Italia Enrico Gasparotto
* 2017 – Belgia Philippe Gilbert
* 2018 – Tanska Michael Valgren
* 2019 – Alankomaat Mathieu van der Poel
* 2020 – *kilpailua ei järjestetty koronaviruspandemian vuoksi*
* 2021 – Belgia Wout van Aert
* 2022 – Puola Michał Kwiatkowski
* 2023 – Slovenia Tadej Pogačar
 |

Naisten voittajat
-----------------

Lähde: Cycling Archives

* 2001 Alankomaat Debby Mansveld
* 2002 Alankomaat Leontien van Moorsel
* 2003 Yhdistynyt kuningaskunta Nicole Cooke
* *2004–2016*: ei kilpailua
* 2017 Alankomaat Anna van der Breggen
* 2018 Alankomaat Chantal Blaak
* 2019 Puola Katarzyna Niewiadoma
* 2020 *kilpailua ei järjestetty koronaviruspandemian vuoksi*
* 2021 Alankomaat Marianne Vos
* 2022 Italia Marta Cavalli
* 2023 Alankomaat Demi Vollering

Lähteet
-------

* Tulokset Memoire du Cyclisme -tietokannassa (ranskaksi)
* Tulokset Pro Cycling Stats -sivustolla (englanniksi)

### Viitteet

1. 1 2  Amstel Gold Race (F) *cyclingarchives.com*. Viitattu 1.5.2018. (englanniksi)
2. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Amstel Gold Race**.
* Kilpailun viralliset sivut

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Amstel Gold Race 

UCI World Tour

|  |  |
| --- | --- |
| Kaudet | 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 |

|  |  |
| --- | --- |
| Kilpailut | Tour Down Under • Pariisi–Nizza • Tirreno–Adriatico • Milano – San Remo • Katalonian ympäriajo • E3 Prijs Vlaanderen • Gent–Wevelgem • Flanderin ympäriajo • Baskimaan ympäriajo • Pariisi–Roubaix • Amstel Gold Race • La Flèche Wallonne • Liège–Bastogne–Liège • Tour de Romandie • Italian ympäriajo • Critérium du Dauphiné • Sveitsin ympäriajo • Ranskan ympäriajo • Puolan ympäriajo • Eneco Tour • Clásica de San Sebastián • Espanjan ympäriajo • Vattenfall Cyclassics • GP Ouest-France 
• Grand Prix Cycliste de Québec • Grand Prix Cycliste de Montréal • Lombardian ympäriajo |